Ana María Mauricia Spagn, pe Anna Aostria, ganet d'an 22 a viz Gwengolo 1601 e Valladolid, e Spagn, ha marvet d'an 20 a viz Genver 1666 e Pariz, e Bro-C'hall, a oa infantez Spagn ha Portugal, arc'hdugez Aostria, priñsez Bourgogn hag an Izelvroioù. Rouanez Bro-C'hall ha Navarra e voe eus 1615 da 1643 evel pried ar roue gall Loeiz XIII, ha rouanez o ren war an div vro goude e-pad minorelezh he mab Loeiz XIV (eus 1643 da 1651).